Ian Noel Pace .td_uid_2_60bb9fe66ca93_rand.td-a-rec-img{text-align:left}.td_uid_2_60bb9fe66ca93_rand.td-a-rec-img img{margin:0 auto 0 0} Simon Morrison, wieħed mill-persuni midrubin fit-traġedja tad-double decker li seħħet fiż-Żurrieq tliet snin ilu, ilmenta li wara dawn is-snin xorta għadu ma rċieva l-ebda kumpens għall-ġrieħi li ġarrab, u lanqas ma rċieva apoloġija mingħand ix-xufier, il-kumpanija tat-trasport u Transport Malta. Huwa kiteb lill-Prim Ministru Robert Abela u lill-Ministru għall-Ġustizzja Edward Zammit Lewis dwar dan iżda l-ebda minnhom ma tah widen. Morrison, Skoċċiż li kien qiegħed Malta għal btala ma' erba' membri oħra tal-familja tiegħu, qal lil Newsbook.com.mt li wara tliet snin hu ttama li ssir ġustizzja u li jirċievi xi tweġibiet, iżda kien kollu ta' xejn. Din it-traġedja ġrat fid-9 t'April tal-2018 meta d-double decker ħabtet mal-friegħi tas-siġar fi Triq Valletta. It-turisti Kaenraad Richard De Vrieze, Belġjan ta' 62 sena, u Elisaveta Danielova Avdala, Spanjola ta' 37 sena, mietu fuq il-post. Sitt persuni oħra ndarbu serjament u 44 persuna ħtieġu għajnuna medika. Ix-xufier, Charles D'Amato, li għandu 27 sena u hu minn Ħal Qormi, tpoġġa taħt att ta' akkuża ftit xhur ilu. F'Marzu li għadda Biżżejjed provi biex ix-xufier tad-double decker jitpoġġa taħt att ta' akkuża Morrison spjega li hu sofra diversi ġrieħi, fosthom li kellu problemi f'moħħu tant li anke tilef il-memorja. Qatta' diversi ġimgħat f'koma l-isptar, u mbagħad intbagħat lura l-Iskozja b'ambulanza tal-ajru. Għamel 73 lejl jieħu kura intensiva u sitt xhur fit-taqsima tar-riabilitazzjoni għall-ħsara li saritlu f'moħħu. Kellu jerġa' jitgħallem kif jimxi u kif jieħu ħsieb tiegħu nnifsu. Apparti hekk, tilef id-dar tiegħu u issa joqgħod ġo dar apposta fejn jistgħu jgħinuh ikampa bil-ġrieħi li ġarrab. Huwa lmenta dwar kif tliet snin wara, għadu ma rċieva l-ebda apoloġija fuq dak li ġara. Barra minn hekk, il-kumpanija MAPFRE Middlesea ma offritlux kumpens għat-telfien tad-dħul jew għall-ispejjeż mediċi, la lilu u lanqas lill-familji tal-vittmi l-oħra. L-ilmenti ta' Simon Morrison sena ilu Traġedja Żurrieq: Skoċċiż jgħid li l-awtoritajiet Maltin insew lill-vittmi Morrison staqsa hijiex se ssir investigazzjoni fuq il-kondotta tal-Maġistrat Monica Vella, billi l-inkjesta damet kważi tliet snin biex waslet fi tmiemha. Temm jgħid li ħajtu nqalbet ta' taħt fuq u minkejja li għaddew tliet snin, xejn għadu ma ġie solvut. Huwa staqsa jekk il-Gvern Malti huwiex se jindaga biex jara x'mar ħażin f'dan il-każ. Kiteb lill-Ministru Zammit Lewis u lill-PM dwar dan, iżda ħadd minnhom ma wieġbu. Dwar il-ġrieħi li ġarrab Morrison Jitlef il-memorja wara l-inċident tad-double decker .td_uid_3_60bb9fe66cd69_rand.td-a-rec-img{text-align:left}.td_uid_3_60bb9fe66cd69_rand.td-a-rec-img img{margin:0 auto 0 0}